**Päikeseraadio** oli raadiojaam Pärnus, mis tegutses kuni 2014. aasta suveni, mille järel sai Pärnu kohalikuks raadiojaamaks Tre Raadio.

Ajalugu
-------

Päikeseraadio nime kandis Tartus 1994. aastal asutatud raadiojaam, mis tegutses ka Pärnus ja Tallinnas. 

ASile Rumor kuuluv Päikeseraadio alustas Tartus tööd 1. augustil 1994 kolmanda kohaliku jaamana Tartu Raadio ja Q Raadio järel. Tartu Päikeseraadio kõrvale loodi sõsarjaam Pärnusse. Hiljem kuulusid Päikeseraadiod Rein Kilgi suurosalusega ettevõttele AS Mediainvest, mis 1. juulil 1996 alustas saateid ka Tallinnas.

1996. aastani oli Tartu Päikeseraadio juhataja Hando Sinisalu. Jaama loomisest kuni 1998. aasta alguseni töötas raadiojaama programmidirektorina Tõnis Kahu. Päikeseraadio uudistejuht oli Ülle Hallik, Pärnu stuudio reporter-toimetajad ja uudisteankrud olid Christel Karits, Janek Joost ja Ivo Juhani.

Pärnu Päikeseraadios töötasid teiste seas ajakirjanikuna Piret Kooli ja saatejuhina Mart Normet. Pärnu teatri näitlejad Sepo Seeman, Jaan Rekkor ja Jüri Vlassov tegid laupäeviti tunniajalist huumorisaadet "Tunnimees", mille sponsor oli Pärnu Õlu

Varem Riia tänaval tegutsenud Tartu Päikeseraadio kolis 1998. aasta detsembris Emajõe keskuse 6. korrusele. Saatejaam paiknes viljasalve katusel, ülekandejaam Emajõe keskuse katusel. Pärnu Päikeseraadio töötas Chaplini keskuses, kust Mark Soosaar jaama 1998. aasta lõpus maksmata rendi tõttu välja tõstis.

1998. aastal oli Kuku raadio omanikul AS Triol ja Pärnu Päikeseraadio omanikul AS Pärnu Raadiol kohtuvaidlus. Trio süüdistas Pärnu Päikeseraadiot Kuku libauudiste edastamises Trio loata, kuna varasem edastusleping oli lõppenud. Vaidlus lahenes kohtuvälise kokkuleppega, kohus Päikeseraadiolt ringhäälinguluba ei võtnud

Mediainvest kaasas 1998. aastal omanikeringi teisi osanikke ja detsembris müüs Päikeseraadiod koos raadiojaamaga Mega FM Skandinaavia ettevõttele Modern Times Group. Seejärel hakkasid jaamad kandma kaubamärki Easy FM. Rohked töövaidlused jätkusid siiski ka pärast müüki, kui omanikeks olid Mediainvest Holding ja MTG Radio

Kohalik Pärnu raadio, koos kohalike uudistega, oli taas eetris 24. mail aastal 2000, kui sagedusel 92,7 MHz alustas tööd Raadio Pärnu, mille operaatorfirmaks Õhk OÜ.

Päikeseraadio kutsung kõlas uuesti eetris 1. aprillil 2011. Esimeste häältena olid hommikuprogrammi "Hommikupäike" eetris Ahti Puudersell ja Lauri Laos. Raadio peatoimetajaks ja tehnikajuhiks Urmas Salmu. Juriidiliselt oli selleks ajaks Õhk OÜ omanikuks saanud Meediamaania OÜ.

Päikeseraadio eetrihäälte nimekiri täienes mitme uue nimega: Inna Sulg, Edgar Liivamägi, Heikko Leesment, Ivo Orav, Joel Kukk, Priit Neeme, Meelis Sarv. Samas naasid eetrisse varasemadki raadiohääled: Maria Murumaa, Hedy Tammeleht, Regina-Atka Jaakson, Urmas Salmu, Ahti Puudersell ja Lauri Laos.

OÜ Õhk pankrotistus aastal 2014. Ettevõttele väljastatud sagedusloa, sagedusel 92,7 MHz, omandas Tre Raadio nimel tegutsev ettevõte. Alates 1. maist 2014 asendus Päikeseraadio signatuur Tre Raadio kutsungiga.

Tartu Päikeseraadio töötas sagedusel 99,4 FM. Praegu tegutseb Tartus samal lainepikkusel raadio Star FM. Pärnu Päikeseraadio töötas sagedusel 100,3 FM. Praegu tegutseb Pärnus samal lainepikkusel raadio Star FM.

Vaata ka
--------

* Eesti raadiojaamade loend

Viited
------

1. ↑  Väinu Rozental (02.08.2010). "1. august on majanduses erakordselt teguderohke". *Äripäev*.
2. ↑  Väinu Rozental (01.07.1999). "1992: tulumaksuvaba miinimum oli 120 krooni kuus". *Äripäev*. Originaali arhiivikoopia seisuga 14.10.2010. Vaadatud 18.10.2010.
3. ↑  Väinu Rozental (26.02.2010). "Loe, mis juhtus 26. veebruaril Eesti majanduses". *Äripäev*. Originaali arhiivikoopia seisuga 4.08.2020. Vaadatud 18.10.2010.
4. 1 2  Nils Niitra (11.05.1999). "Päikeseraadiod varjutavad tänase Easy FMi mainet". *Postimees*. Originaali arhiivikoopia seisuga 13.05.2001. Vaadatud 3.09.2013.
5. 1 2  Helen Eelrand (19. aprill 1999). "Raadiohääled nõuavad saamata jäänud palkasid". *EPL*.
6. ↑  "Piret Kooli". *vikerraadio.err.ee*. Originaali arhiivikoopia seisuga 13. mai 2011. Vaadatud 18. oktoobril 2010.
7. ↑  Marii Karell (23.10.2002). "Kuulsate saatejuhtide varjus teevad tööd toimetajad". *Õhtuleht*.
8. ↑  Jüri Laulik (9. märts 2000). "Kuldne Trio vallutab eetrit". *Eesti Päevaleht*.
9. ↑  Priit Rajalo (08.12.1998). "Päikeseraadio pesitseb «plaskus»". *Postimees*. Originaali arhiivikoopia seisuga 15.07.2012. Vaadatud 14.06.2022.`{{netiviide}}`: CS1 hooldus: robot: algse URL-i olek teadmata (link)
10. ↑  Silvia Pärmann (9. august 2001). "Kümme aastat uut Eestit, talv 1998". *EPL*.
11. ↑  "Pärnu Päikeseraadio ja Kuku leppisid ära". *Postimees*. 02.05.1998. Originaali arhiivikoopia seisuga 16.10.2000. Vaadatud 29.06.2022.

Välislingid
-----------

* Päikeseraadio veebis
* "Mega FM-i, Love ja Päikeseraadio omanikud ühinesid" Õhtuleht, 12. märts 1998
* Christel Karits, "Pärnu Päikeseraadiost saab esimene uudistevaba kohalik raadiojaam" Eesti Päevaleht, 29. august 1998
* Anu Saare, "Mark Soosaar tõstab Päikeseraadio majast välja" Eesti Päevaleht, 5. november 1998